Dürener Platt

De ripoaresch Sproach, die me en Düre kallt, weed Dürener Platt jenanngk. Me sprääch et och in de Dörper, die öm d'r Stadt eröm ligge, waal imme met jewisse Ongescheede.

 Jrammatikalische Eejeheite 
 Jenetiv 
Wie och en die mieschte angere ripoarisch Sproache, jitt et em Dürener Platt kenge Jennetiv, wie dat em Huhdütsche dä Fall es. Dröm weed die Form dorêch dä Dativ on't Verhältniswoêt "van" jebildt.

Zem Bejspell: "Das ist Josefs Pfeife." = "Dat es die Pief vamm Jupp."

Me kann ävve och dä Dativ met de Personalpronome vebenge, dann sitt dat nämlisch esu us: "Dat es dem Jupp senge Pief."

Dat heesch ävve natürlesch net, dat dä Jennetiv janz uss'r Sproach verschwonge es, me kann et o.a. nauch en Spreechwoête fenge, su z. B.: "Allemanns Fröngk es jedermanns Jeck."

 Personalpronome 
De Personalpronome em Dürener Platt ongescheede sich en bitzje van de angere ripoarisch Dialekte, wie z. B. demm Kölsch.

 Huhdütsch  Dürener Platt Ich  Ich Du  Du Er  E, Hä, Ä Sie  Sej, Se Es  Et Wir  Mer Ihr  Iêh Sie (Pl.)  Sej, Se

 Possesivpronome 
Wat die Possesivpronome anjeht, sitt dat em Dürener Platt esu us:

 Huhdütsch (M,W,N)  Dürener Platt (M,W,N) mein, meine, mein  menge, meng, mi(ê) dein, deine, dein  denge, deng, di(ê) sein, seine, sein  senge, seng, si(ê) ihr, ihre, ihr  iêhre, iêh, iêh unser, unsere, unser  osse, os (ons), os euer, eure, euer  üêhre, üêh, üêh ihr, ihre, ihr  iêhre, iêh, iêh

 Jeschläêt un Artikel 
Dat Jeschläêt un dä doazo jehüürije Artikel jitt et och im Dürener Platt: dä (der), die un dat/et (das). Ävve em Dürener Platt jitt et eenije Wöête, van denne dat Jeschläêt en bitzje angesch als wie em Huhdütsche es. Em Foljende sitt iêh eenmoal eenije Bejspelle doafüê:

 Huhdütsch  Dürener Platt die Kartoffel  dä Äêpel die Schürze  dä Schötzel die Wäsche  dä Weisch die Schüssel  dä Komp der Bach  die Baach der Salat  die Schlaat die Zwiebel  dat Öllesch der Topf  dat Döppe

Doa et em Dürener Platt kenge Demonstrativpronome jitt, moêt me dat wiefolgt maache:

"Dieser Mann dort ist ein guter Kerl" ---> "Dä Mann doa es ene jode Käêl"

"Diese Tasche sieht gut aus" ---> "Die Teisch hee sitt jod us"

 Unbestemmtes Jeschläêtswoêt 
Die onbestemmte Jeschläêtswoête lauten em Dürener Platt esu:

 Huhdütsch  Dürener Platt einer  ene eine  en ein  e

Zo de Dürener Jrammatik jitt et natürlisch noh vell ze verzälle, ävver belasse mer et füê't iêzte bej de bovvere Punkte.

 Bejspelle 

En Düre jitt et noh eenije Löck, die op iêh Mottesproach senge un schrieve, su z. B. dä Josef Schregel un dä Josef Heinrichs, die vell op Dürener Platt jedichtet hann. Hee moal e Bejspell:

"Herres, Wenkte, Fröjoêh, Somme -
Joêhre jonn, on Joêhre komme.
De Zegg veflüch, on ieh me't weeß,
es att zo End der Läêvenskrees."

-Josef HeinrichsJosef Heinrichs (1994): Det on Dat - on alles op Platt. Jahrbuch des Geschichtsvereins der Gemeinde Inden e.V., S. 13.

 Literatur 
Josef Heinrichs (1994): Det on Dat - on alles op Platt. Jahrbuch des Geschichtsvereins der Gemeinde Inden e.V.
Josef Heinrichs (2012): Ons Mottersproch: Ein Wörterbuch für Dürener Mundart früher und heute. Hahne u. Schloemer Verlag, Düren, ISBN 978-3-942513-06-7

 Verwies 

Saachjrupp:Sprooch vum Rhing
Saachjrupp:Krees Düre
Saachjrupp:Segg op Dürener Platt
Saachjrupp:Düre